Καρίμ Μπαγκερί

Ο Καρίμ Μπαγκερί (αραβικά: كريم باقري, γεννήθηκε 20 Φεβρουαρίου 1974) είναι Ιρανός πρώην διεθνής ποδοσφαιριστής και νυν προπονητής. Ένας από τους καλύτερους μέσους της εποχής του, ψηφίστηκε 10ος καλύτερος Ασιάτης παίκτης του 20ού αιώνα από την IFFHS.

 Ο Μπαγκερί αγωνίστηκε αρχικά σε δύο μικρές ομάδες του Ιράν και το 1996 ξεκίνησε το σημαντικότερο κομμάτι της σταδιοδρομίας του στην Περσέπολις της Τεχεράνης με την οποία στέφθηκε πρωταθλητής με την πρώτη του χρονιά. Εκεί έγινε γρήγορα αγαπημένος των οπαδών του συλλόγου και τράβηξε την προσοχή με τον αξιοσημείωτο τρόπο παιχνιδιού του: αγωνιζόταν ως μέσος αλλά οι επιθετικές του ικανότητες με τα μακρινά σουτ του και οι εύστοχες κεφαλιές του δεν πέρασαν απαρατήρητες και το 1997 μεταγράφηκε στην Αρμίνια Μπίλεφελντ της Μπουντεσλίγκα. Σημείωσε τρία γκολ σε 18 αγώνες στην πρώτη του σεζόν στο γερμανικό πρωτάθλημα, αλλά δεν μπόρεσε να αποτρέψει τον υποβιβασμό της Αρμίνια στη δεύτερη κατηγορία. Ενώ ο συμπαίκτης του στην ομάδα και την εθνική Αλί Νταεΐ μετακόμισε στη Μπάγερν Μονάχου μετά από αυτή τη χρονιά, ο Μπαγκερί έμεινε στο Μπίλεφελντ. Την αγωνιστική περίοδο 1998–99 συμμετείχε με τα δύο του γκολ σε 22 αγώνες πρωταθλήματος στην άνοδο του Μπίλεφελντ στο τέλος της σεζόν.Την επόμενη αγωνιστική περίοδο επέστρεψε εντός της σεζόν στη Περσέπολις, από όπου μεταγράφηκε απευθείας στην Αλ Νασρ στα Ηνωμένα Αραβικά Εμιράτα ως δανεικός. Οι λόγοι αυτής της μεταγραφής από τη Γερμανία ήταν, αφενός, στις προσωπικές διαφορές μεταξύ του υψηλόμισθου παίκτη και του συλλόγου. Οι αγγλικοί ποδοσφαιρικοί σύλλογοι τον είχαν αντιληφθεί από την γερμανική περίοδο της καριέρας του και έτσι ο Μπαγκερί μετακόμισε στον σύλλογο της Πρέμιερ Λιγκ Τσάρλτον Αθλέτικ λίγο μετά τη μετακόμισή του στην Αλ-Νασρ. Έπαιξε μόνο 15 λεπτά σε μια ολόκληρη σεζόν εξαιτίας αλλεπάλληλων τραυματισμών από την αρχή της χρονιάς και έτσι μετακόμισε στην Αλ Σαντ στο Κατάρ το 2001. Και πάλι μετά από μία μόνο σεζόν, επέστρεψε στην πατρίδα του και στην Πέρσεπολις Τεχεράνης. Εκεί έπαιξε μέχρι την αποχώρησή του το 2011. Το 2008 κατέκτησε το δεύτερο του πρωτάθλημα.Ο Μπαγκερί κλήθηκε στην Εθνική Ιράν για πρώτη φορά στα προκριματικά για το Παγκόσμιο Κύπελλο του 1994. Έκανε το ντεμπούτο του στις 6 Ιουνίου 1993 με αντίπαλο το Πακιστάν σημειώνοντας και το πρώτο του γκολ στο τελικό 5–0. Έπαιξε συνολικά 87 παιχνίδια για το Ιράν και σημείωσε 50 γκολ, δεύτερος στην ιστορία της εθνικής του ομάδας. Το 1998 πήρε μέρος στο Παγκόσμιο Κύπελλο στη Γαλλία. Στην προκριματική φάση της διοργάνωσης σημείωσε 19 τέρματα, επίδοση ρεκόρ που παραμένει. Την ίδια χρονιά κατέκτησε το χρυσό μετάλλιο στους Ασιατικούς Αγώνες σκοράροντας στον τελικό με το Κουβέιτ στο τελικό 2–0. Το 1997 ήταν δεύτερος στην παγκόσμια κατάταξη σκόρερ πίσω από τον Ρονάλντο με 20 γκολ. Το 2001 ο Μπαγκερί αποχώρησε από την εθνική ομάδα και επανήλθε το 2008 σε έναν αγώνα για τα προκριματικά του Παγκοσμίου Κυπέλλου του 2010.Μετά την αποχώρησή του από την ενεργό δράση ξεκίνησε προπονητική καριέρα, αρχικά ως βοηθός προπονητή στην Περσέπολις και από το 2021 ως βοηθός προπονητή στην εθνική ομάδα. Περσέπολις Ιρανικό πρωτάθλημα ποδοσφαίρου (2): 1996–97, 2007–08 Κύπελλο Ιράν (2): 2009–10, 2010–11Αρμίνια Μπίλεφελντ Πρωτάθλημα δεύτερης κατηγορίας: 1998–99Αλ Σαντ Κύπελλο Πρωταθλητριών Αραβικών Συλλόγων : 2001Ιράν Χρυσό μετάλλιο Ασιατικών Αγώνων : 1998Ατομικές διακρίσεις AFC Καλύτερη Ομάδα του Τουρνουά: 2000 Βραβείο Ποδοσφαιρικής Ομοσπονδίας Ιράν: Παίκτης της χρονιάς 2007–08 IFFHS: 10ος καλύτερος Ασιάτης ποδοσφαιριστής του 20ού αιώνα Κατάλογος ποδοσφαιριστών ανδρών με 50 ή περισσότερα διεθνή γκολ